  Анжелика Тихонова корреспондент Воткае Пётр Ильич Чайковскийлэн музей-юртаз Москваысь «М-ФИЛЬМ» телекомпаниысь ӧнерчиос вуылӥзы. Соос крезьгурчилэн вордӥськем дырысеныз 180 ар тырмонлы документальной фильм лэсьтозы. Со сярысь Удмуртиысь лулчеберетъя министерстволэн пресс-службаез ивортэ. Воткае крезьгурчилэн улэм-вылэменыз тодматскыны, ужаны кутскон азьын мылкыд басьтон понна режиссёр Елена Васюкова, оператор Иван Малютин, продюссер Михаил Ананьин но директор Мария Милинчук вуылӥзы. Куноос карысь тужгес пусйымон интыосты учкизы. Фильм лэсьтонлы дасяськон ужъёсты Москваын азьланьтозы. Кино шудон люкетъёсын луоз бере, азьланяз Воткае актёръёс вуозы. Воткалэн историезъя но лулчеберетэзъя музейысь ӧнерчиос карлэн 10-тӥ даурлэн нырысетӥ ӝыныысьтыз историезъя ужкагазъёс дасялозы Учкисьёс фильмез крезьгурчилэн вордӥськем нуналаз 2020-тӥ арын 7-тӥ куартолэзе адӟозы шуыса чаклало Тодэ вайытом, Ижкарын Кузебай Герд нимо йӧскалык музейын крезьгурчилэн Герман Корепановлэн кигожтэтъёсыныз но арбериосыныз адӟытон усьтӥськиз.   Тегъёс: Удмуртия Россия фильм Чайковский крезьгурчиос Вотка  